Diari Oficial de la Generalitat Valenciana


Sumari del DOGV 3147, del 22-12-1997 (1997/12293)

RESOLUCIÓ d'1 de desembre 1997, de la Direcció General d'Ensenyaments Universitaris i Investigació, per la qual s'adjudiquen les beques destinades a la mobilitat dels estudiants universitaris per a cursar estudis oficials en països membres de la Unió Europea.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3147

Data del DOGV
:   22-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12714


Organisme emissor
:   Conselleria de Cultura, Educació i Ciència

Tipus de document
:   Resolució

4120 RESOLUCIÓ d'1 de desembre 1997, de la Direcció General d'Ensenyaments Universitaris i Investigació, per la qual s'adjudiquen les beques destinades a la mobilitat dels estudiants universitaris per a cursar estudis oficials en països membres de la Unió Europea. [97/A12265]
  
Per l'Ordre de 7 de novembre de 1997, de la Conselleria de Cultura, Educació i Ciència, s'aprovaren les bases reguladores de la convocatòria per a complementar les beques corresponents al curs 1996/97 sobre la mobilitat dels estudiants universitaris per a cursar estudis oficials en països membres de la Unió Europea.
  
Vistes les sol·licituds presentades per les universitats públiques de la Comunitat Valenciana gestores de programes europeus de mobilitat d'estudiants, i vista la proposta de la comissió d'avaluació disposada en la base cinquena de la convocatòria i per delegació del conseller de Cultura, Educació i Ciència segons l'Ordre de 7 de novembre de 1997 (DOGV de 13 de novembre), resolc:
  
Primer
  
Concedir les ajudes per a complementar les beques del curs 1996/97 destinades a la mobilitat dels estudiants universitaris per a cursar estudis oficials en països membres de la Unió Europea, la quantitat indicada de la qual globalment per a cada universitat és la següent:
  
Universitat de València - Estudi General 59.481.326 PTA
  
Universitat Politècnica de València 9.703.200 PTA
  
Universitat d'Alacant 4.153.650 PTA
  
Universitat Jaume I de Castelló 1.565.700 PTA
  
Segon
  
L'import global que correspon a cada universitat serà distribuït per aquestes entre els alumnes beneficiaris de l'ajuda, la relació certificada dels quals elaborada per les universitats s'adjunta com a annex.
  
Tercer
  
L'import global de les ajudes es lliurarà a cada universitat després de la justificació prèvia establida en la base vuitena de la convocatòria, aprovada per l'Ordre de 7 de novembre de 1997.
  
Contra aquesta resolució, que posa fi a la via administrativa, podrà presentar-se un recurs contenciós administratiu davant del Tribunal Superior de Justícia de la Comunitat Valenciana, després de la comunicació a la Conselleria de Cultura, Educació i Ciència, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos a partir de l'endemà de la seua publicació en el Diari Oficial de la Generalitat Valenciana.